ОШ „Димитрије Давидовић“

Број: 981

Датум: 09.07.2025.године

Смедерево, Анте Протића бр.3

На основу члана 123. став 17. Закона о основама система образовања и васпитања („Сл. гласник РС“, бр. 88/2017, 27/2018-др.закон, 10/2019, 6/2020, 129/21, 92/23 и 19/25, у даљем тексту: Закон) и члана 74. Статута ОШ „Димитрије Давидовић“ у Смедереву, Извештаја о спроведеном поступку за избор директора бр.956 од 03.07.2025.године, Школски одбор ОШ „Димитрије Давидовић“ у Смедереву, дана 09.07.2025. године, сачињава

**ОБРАЗЛОЖЕНУ ЛИСТУ**

**КАНДИДАТА КОЈИ ИСПУЊАВАЈУ УСЛОВЕ ЗА ИЗБОР ДИРЕКТОРА**

1. Школски одбор ОШ „Димитрије Давидовић“ у Смедереву, на основу Извештаја о спроведеном поступку за избор директора бр.956 од 03.07.2025. године, који је сачинила Комисија за избор директора (у даљем тексту: Комисија), сачињава Образложену листу кандидата који испуњавају услове за избор директора (у даљем тексту: Листа).

2. Кандидати који испуњавају законом прописане услове за избор директора су:

1) Драган Петковић, ЈМБГ: 2506971760042, из Смедерева, ул.Кнеза Михаила бр.99Б/1

2) Ненад Стаменковић, ЈМБГ:1506978974346, из Смедерева, ул. Првог маја бр.49

3. Листа се сачињава на основу мишљења Школског одбора формираног увидом у комплетну документацију.

Следи образложено мишљење о кандидатима:

1) Кандидат **Драган Петковић**, рођен у Смедереву 25.06.1971. године, са пребивалиштем у Смедереву, ул.Кнеза Михајла 99Б/1, доставио је сву потребну документацију којом доказује да испуњава законске услове предвиђене за избор директора. Завршио је Филолошко-уметнички факултет у Крагујевцу-одсек за музичку уметност, студијска група Општа музичка педагогија и по занимању је дипломирани музички педагог (доказ оверена фотокопија дипломе дел.бр.406 од 21.05.2009.године). Кандидат је 12.03.1999.године положио стручни испит за наставника музичке културе (доказ оверена Фотокопија Уверења о положеном стручном испиту Факултета музичке уметности Универзитета у Београду, број 01-1257/96 од 16.03.1999.године). У просвети има више од 29 година радног стажа (доказ: потврда ОШ „Димитрије Давидовић“ у Смедереву дел.бр.878 од 23.06.2025.године). Положио је испит за лиценцу директора школе (доказ: Потврда о положеном испиту за лиценцу директора школе Министарства просвете бр.152-00-1766/2024-13 од 08.01.2025.године). Кандидат је држављанин Републике Србије (доказ: извод из МК рођених бр.200-00-1/2025-26/296780 од 17.06.2025. и Уверење о држављанству број 204-00-4/2025/117984 од 17.06.2025.). Против кандидата није покренут кривични поступак и није покренута истрага (доказ Уверење Основног суда у Смедереву КУ број 1545/2025 од 18.06.2025.године). Кандидат није осуђиван (доказ Уверење МУП-а ПУ у Смедереву број 03.35.6.1-235-78497/25-1 од 17.06.2025.године) Против кандидата се не води поступак за заштиту од дискриминације, нити је донето мишљење да је кандидат повредио одредбе Закона о забрани дискриминације (доказ. Потврда Повереника за заштиту равноправности дел.бр.021-01-624/2025-02 од 17.06.2025.године) Кандидат поседује психичку, физичку и зравствену способност (доказ: лекарско уверење „Ендомед медицине рада“ у Смедереву број 333/25 од 26.06.2025.године).

Иако обавља дужност директора ОШ „Димитрије Давидовић“ у Смедереву почев од 30.11.2017.године, за време његовог мандата није вршено спољашње вредновање Школе (вредновање Школе обављено је за време мандата претходног директора), тако да није доставио извештај о спољашњем вредновању квалитета рада школе. Међутим, кандидат је доставио копију Извештаја о праћењу и процени напредка Школе у оквиру пројекта „Унапређивање квалитета образовног система РС кроз унапређење ефикасности система спољашњег вредновања рада школа и развој хоризонралног учења између школа“ дел.бр. 424-614-158/2018-15 од 12.12.2018.године у коме је описан напредак у унапређењу квалитета рада Школе у областима: настава и учење, подршка ученицима, етос и руковођење.

На интервјуу кандидат Драган Петковић изнео је као мотив жељу да се настави са добрим управљањем, с обзиром на то да је од именовања за директора до данас уложио доста труда, а резултати су видљиви. Уколико би поново био изабран за директора трудио би се да се напредак Школе настави у свему што је започето. Навео је да је и даље усредсређен да се Школи побољша углед и статус, као и да је акценат добрим делом стављен на улагање у инфраструктуру и опремање школе неопходним средствима. У наредном периоду приоритет ће бити и даље побољшање наставе. Мишљења је да сви запослени добро раде свој посао, али усавршавање у свим сегментима образовања мора да се настави. Сматра да треба више радити на унапређењу квалитета наставе, као и да морамо да се боримо да будемо школа у коју ће родитељи најрадије уписивати децу. Поред евидентних успеха наших ученика, значајно је да више порадимо на имиџу школе. Иако смо постигли значајан помак, кандидат сматра да директор мора да буде и менаџер школе, тако да планира у наредном периоду много бољу сарадњу са родитељима ученика, локалном самоуправом и целокупном локалном заједницом. Већ смо успели да привучемо локалне привреднике да помогну школи да дође до што бољих услова за рад. Сматра да је „етос“ изузетно важан за квалитан рад Школе, тако да му је изузетно важно да сви запослени добро сарађују и да створимо још бољу радну атмосферу. Његова врата су свима отворена и увек ће бити отворена за сугестије и конструктивне примедбе.

Као своју визију савремене школе, кандидат истиче побољшање постигнућа ученика на иницијалном оцењивању и на завршном испиту, као и мотивацију за рад наставника кроз већу употребу информационих технологија, али уз ослањање на традиционалне вредности.

На посебној седници Наставничког већа којој су присуствовали сви запослени, односно од 121 запосленог, присуствовало је 107 запослених, а од 97 важећих гласова Драган Петковић је добио већину- **85 гласова**.

2) Кандидат **Ненад Стаменковић**, рођен у Гњилану 15.06.1978. године, са пребивалиштем у Смедереву, ул.Првог маја бр.49, доставио је сву потребну документацију којом доказује да испуњава законске услове предвиђене за избор директора. Завршио је Факултет за физичку културу у Косовској Митровици, Универзитета у Приштини и по занимању је професор физичке културе (доказ: оверена фотокопија дипломе дел.бр.1590 од 14.05.2004.године). Кандидат је 12.03.2008.године положио испит за дозволу за рад наставника (лиценцу) (доказ Оверену фотокопију Обавештења о положеном испиту за лиценцу наставника Министарства просвете дел.бр.152-00-1066/06-13 од 10.04.2008.године и Оверена фотокопија Уверења о положеном стручном испиту Факултета за физичку културу Универзизета у Приштини дел.бр.251 од 24.11.2004.године). У просвети има више од 22 године радног стажа (доказ: потврда ОШ „Бранко Радичевић“ у Лугавчини“ дел.бр.544 од 24.06.2025.године и Уверење ПИО фонда о дужини радног стажа од 24.06.2025.године). Кандидат је држављанин Републике Србије (доказ: извод из МК рођених бр.200-00-1/2025-26/309172 од 24.06.2025.године и Уверење о држављанству дел.бр.204-00-4/2025/122926 од 24.06.2025.године). Против кандидата није покренут кривични поступак и није покренута истрага (доказ Уверење Основног суда у Смедереву КУ број 1591/2025 од 24.06.2025.године). Кандидат није осуђиван (доказ Уверење МУП-а ПУ у Смедереву број дел.бр.03.35.6.1-235-81358/25-1 од 25.06.2025.године) Против кандидата се не води поступак за заштиту од дискриминације, нити је донето мишљење да је кандидат повредио одредбе Закона о забрани дискриминације (доказ: Потврда Повереника за заштиту равноправности бр.021-01-642/2025-02 од 26.06.2025.године ) Кандидат поседује психичку, физичку и зравствену способност (доказ: лекарско уверење „Ендомед медицине рада“ у Смедереву број 329/25 од 24.06.2025.године).

На интервјуу кандидат Ненад Стаменковић је као мотив и жељу за кандидатуром истакао амбицију која је своје упориште имала у породици, која га је подстакла и подржала да се кандидује за директора Школе.

Кандидат сматра да Школа има добар колектив и о њему има веома позитивно мишљење, али би порадио на спољашњем и унутрашњем изгледу Школе. Сматра да је дисциплина ученика област која за њега представља приоритет и да би као директор посебну пажњу посветио том сегменту. Мишљења је да директор треба да буде носилац тих активности. Што се самог наставног процеса тиче, улагао би у побољшање квалитета рада наставника, у њихово стручно усавршавање, као и у организацију ваннаставних активности, посебно спортских и културних.

Како је и до сада организовао ревијалне утакмице у великом фудбалу у Удовицама, потрудио би се да то искуство искористи и пренесе и на матичну школу. Волео би да током школске године један дан буде предвиђен за наставу у природи (нпр. одлазак у Тврђаву, вожња бицикла, организовање излета...) Кандидат је додао да је безбедност ученика у подручју Школе јако битна, посебно саобраћај, који је врло фреквентан, па би се позабавио и том проблематиком. Нагласио је да има доста идеја у вези са наставним процесом, али сматра да је сада рано детаљније причати о томе.

На посебној седници Наставничког већа којој су присуствовали сви запослени, односно од 121 запосленог, присуствовало је 107 запослених, а од 97 важећих гласова кандидат Ненад Стаменковић је добио **14 гласова**.

4. Ова Листа се заједно са Предлогом за избор директора и Извештајем Комисије, у законом прописаном року, доставља министру који у року од 30 дана од дана пријема документације врши избор директора установе и доноси решење о његовом именовању, о чему ће Школа обавестити кандидата

У Смедереву,

Дана 09.07.2025. године

 ПРЕДСЕДНИК

 ШКОЛСКОГ ОДБОРА

 \_\_\_\_\_\_\_\_\_\_\_\_\_\_\_\_\_\_\_\_\_

 Милица Мицић